Chemat să aresteze două femei prinse la furat, un polițist le-a plătit cumpărăturile. Ce l-a sensibilizat.
Polițistul a fost sensibilizat de situația a două femei prinse la furat. Ele au fost prinse furând alimente pentru masa de Crăciun, dintr-un magazin local. În loc să le aresteze, a cumpărat un card cadou de 250 de dolari.
Când un polițist din Massachusetts a văzut lista lucrurilor pe care două femei încercau să le fure dintr-un magazin alimentar, cu cinci zile înainte de Crăciun, situația lor l-a sensibilizat, potrivit New York Post."Era doar mâncare", a declarat polițistul jurnaliștilor. Și, în loc să le aresteze, a cumpărat un card cadou de 250 de dolari, pentru a le plăti cina de Crăciun.Ofițerul Matt Lima, al Departamentului de Poliție Somerset le-a plătit cumpărăturile, după ce a răspuns la un apel de la magazinul local și a găsit două femei care fuseseră surprinși punând mai multe articole direct în pungile lor, fără a le scana, la casa de marcat rapidă."Am două fete eu însumi, cam de aceeași vârstă cu cele două fete care erau acolo, așa că m-a cam sensibilizat puțin", a declarat Lima pentru presa locală.A fost emoționat când a aflat că mama celor doi copii nu are slujbă, iar mâncarea pe care o furau era pentru cina lor de Crăciun."Nu era nimic altceva acolo, precum articole de sănătate și frumusețe, șampon, ceva de genul acesta. Nu era decât mâncare", a spus el. "Am încercat să mă pun în pielea familiei respective și să arăt un pic de empatie."Șeful poliției din Somerset, George McNeil, l-a lăudat pe ofițer într-o declarație care spunea: "Acest incident este o adevărată mărturie a caracterului deosebit al ofițerului Lima și al modului exemplar în care acesta știe să ia decizii".